गोरखपुर लखनऊ राजमार्ग पर काल्ह अधरतिया में बस्ती छावनी इलाका के रेहड़वल गाँव का लगे सड़क का डिवाइडर पर सूतल लोग पर एगो ट्रैक्टर बेकाबू हो के चढ़ गइल आ चार गो काँवरियन के ओहिजे मौत हो गइल. तीन जने घवाहिलो भइल बाड़ें. बाद में खिसियाइल लोग ओह ट्रैक्टर में आग लगा दिहल आ सड़क पर बवाल काटल.
काँवरियन के भीड़ देखत प्रशासन बस्ती फैजाबाद राजमार्ग के अगिला तीन दिन खातिर बन्द कर दिहलसि आ अब वाहन दोसरा रास्ता से अइहें जइहें.
जौनपुर में गोमती नदी में एगो काँवरिया के डूबे के खबर बा. अबहीं ओकर लाश नइखे मिलल.
